paragraph_text: Prema ovoj Herodotovoj priči, Astijag je prema ponašanju, izgledu i starosti prepoznao Kira kao svog unuka, kojeg je deset godina ranije dao pogubiti budući kako je sanjao da će njegova kći Mandana roditi sina koji će ga svrgnuti s prijestolja. Nakon Kirovih riječi poručio je Artembaru i njegovom sinu kako će pastirov dječak biti kažnjen na odgovarajući način a potom im naredio da odstupe, pa je razgovor nastavio s pastirom Mitridatom koji je odgojio Kira. On mu je odbio priznati kako je prisvojio dječaka kojeg mu je poslao Harpag i uporno je tvrdio kako se radi o njegovom sinu, sve dok mu Astijag nije zaprijetio svojim dvorskim kopljanicima nakon čega mu je priznao cijelu priču.<ref>Herodot, I. 116.